stanford-oval/wikipedia huggingface dataset:
Lentopallon miesten maailmancup 2015
Sarjataulukko

| sija | Joukkue | Ottelut> Voitot | Ottelut> tappiot | Ottelut> Pisteet | Erät> Voitot | Erät> tappiot | Erät> eräsuhde | Eräpisteet> Voitot | Eräpisteet> tappiot | Eräpisteet> suhde |
| --- | --- | --- | --- | --- | --- | --- | --- | --- | --- | --- |
| 1 |  Yhdysvallat | 10 | 1 | 30 | 31 | 6 | 5.167 | 899 | 746 | 1.205 |
| 2 |  Italia | 10 | 1 | 29 | 30 | 8 | 3.750 | 918 | 780 | 1.177 |
| 3 |  Puola | 10 | 1 | 29 | 31 | 11 | 2.818 | 1011 | 884 | 1.144 |
| 4 |  Venäjä | 8 | 3 | 23 | 25 | 12 | 2.083 | 885 | 794 | 1.115 |
| 5 |  Argentiina | 7 | 4 | 21 | 26 | 16 | 1.625 | 985 | 922 | 1.068 |
| 6 |  Japani | 5 | 6 | 16 | 21 | 21 | 1.000 | 928 | 934 | 0.994 |
| 7 |  Kanada | 5 | 6 | 13 | 18 | 22 | 0.818 | 886 | 940 | 0.943 |
| 8 |  Iran | 4 | 7 | 12 | 16 | 24 | 0.667 | 905 | 893 | 1.013 |
| 9 |  Australia | 4 | 7 | 12 | 15 | 24 | 0.625 | 831 | 925 | 0.898 |
| 10 |  Egypti | 2 | 9 | 8 | 13 | 30 | 0.433 | 889 | 976 | 0.911 |
| 11 |  Venezuela | 1 | 10 | 3 | 8 | 32 | 0.250 | 815 | 981 | 0.831 |
| 12 |  Tunisia | 0 | 11 | 2 | 5 | 33 | 0.152 | 747 | 924 | 0.808 |
Lotta Immonen

Lotta Immonen (s. 22. maaliskuuta 1996) on suomalainen entinen pesäpalloilija, joka edusti Vihdin Palloa. Hän on myös seuran omia kasvatteja.
Superpesiksen runkosarjassa Immonen on pelannut kaikkiaan 45 ottelua, joissa on lyönyt 15 ja tuonut 11 juoksua. Kärkilyöntipisteitä hän on kerännyt pelaamissaan runkosarjan otteluissa 117. Superpesiksen pudotuspeleissä Immonen on pelannut viisi ottelua, joissa on lyönyt kaksi juoksua ja tuonut yhden juoksun. Tämän lisäksi hän on pelaamissaan pudotuspeliotteluissa kerännyt tililleen 16 kärkilyöntipistettä.
Pesäpalloilun lopettamisen jälkeen Immonen on luonut menestyksekkään uran curlingissa, jossa hän on voittanut yhdeksän Suomen mestaruutta ja edustanut Suomea 12 kertaa kansainvälisissä arvokilpailuissa.
Lev Kamenev (taidemaalari)

Lev Lvovitš Kamenev (ven. Лев Льво́вич Ка́менев; 1833 tai 1834, Rylsk, Kurskin kuvernementti – 26. tammikuuta (J: 14. tammikuuta) 1886 Savvinskaja sloboda, Moskovan kuvernementti) oli venäläinen maisemamaalari.
Elämäkerta

Lev Kamenev syntyi vuonna 1833 tai 1834. Pian sen jälkeen hänen pienkauppiaana toiminut isänsä muutti perheensä kanssa Astrahaniin, jossa Lev opiskeli oppikoulussa, muttai koskaan valmistunut isänsä tarvitessa apulaista kaupassaan. Myöhemmän taidemaalari Konstantin Korovinin isoisä huomasi Kamenevin lahjakkuuden, ja järjesti tällä studion ja antoi tälle viisituhatta ruplaa, jotta hän voisi opiskella taidekoulussa Pietarissa. Vuonna 1854 kahdenkymmenen yhden vuoden iässä Kamenev meni Moskovaan opiskellakseen Moskovan maalaus-, veisto- ja rakennustaiteen opistossa yhdessä tulevien kuuluisuuksian Ivan Šiškinin ja Vasili Perovin kanssa Karl Rabusin ohjauksessa ja tämän kuoltua vuonna 1857, Aleksei Savrasovin ohjauksessa. Vuonna 1858 Kamenev sai kolmannen asteen ammattilaismaalarin arvonimen ja hänestä tuli Moskovan harrastelijamaalareiden seuran jäsen, jonka kustannuksella hän teki kahden vuoden opintomatkan ulkomaille oppiakseen länsieurooppalaisilta taidemaalareilta. Matkansa Saksaan ja Sveitsiin hän teki yhdessä Ivan Šiškinin kanssa. Kamenevin luovuus kukoisti 1860-1870-luvuilla, kun hänen teoksensa Talvinen tie pääsi Tretjakovin galleriaan. Vuonna 1869 hän sai teoksista Talvinäkymä Moskovan lähistöltä ja Näkymä Poretšjen läheltä Taideakatemialta akateemikon arvonimen maisemamaalauksista ja hän oli yksi Vaeltajien perustajista. Vuosina 1871-1884 otti osaa Vaeltajien näyttelyihin. Kamenev kuoli köyhyydessä ja yksinäisyydessä vuonna 1886.
Teoksia

Vanha tammi, 1859.
Savvino-Storoževskin luostari lähellä Zvenigorodia, 1860-luku.
Padolla, 1864.
Talvitie, 1866.
Kuutamon valo joella, 1870-luku.
Sumu. Punainen lampi Moskovassa syksyllä, 1871.
Metsä, 1874.
Näkymä Kazanka -joelta, 1875.
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Lev Lvovich Kamenev
Käännös suomeksi
Lotta Crabtree

Lotta Crabtree
Charlotte ”Lotta” Crabtree (7. marraskuuta 1847 New York, New York, Yhdysvallat – 25. syyskuuta 1924 Boston, Massachusetts, Yhdysvallat) oli yhdysvaltalainen näyttelijä.
Hän aloitti esiintymisen San Fransiscossa vuonna 1859 tehden erilaisia laulu-, tanssi- ja melodramaattisia rooleja. Hänen ensimmäinen näyttelijäroolinsa oli Petalumassa Kaliforniassa esitetty Loan of a Lover. Hän jättäytyi eläkkeelle 1891 ja asui New Jerseyssä sijainnella tilallaan.
Ludolf Bargum

Ludolf Bargum (16. heinäkuuta 1873 Wietmarschen, Saksan keisarikunta – 9. joulukuuta 1938 Helsinki) oli saksalaissyntyinen suomalaisen Oy Algol Ab:n toimitusjohtaja.
Bargum kävi koulunsa Langenbergissä Saksassa ja oli sitten työssä eri liikkeissä Saksassa hankkien perusteelliset tiedot kaupan alasta. Bargum tuli Oy Algol Ab:n edeltäjän toiminimi Alb. Goldbeck-Löwen  palvelukseen Helsinkiin 1899 ja hänestä tuli liikkeen johtokunnan jäsen 1914. Bargum joutui poistumaan Suomesta ensimmäisen maailmansodan puhjettua 1914. Hän siirtyi Tukholmaan yhdessä Algolin perustajan Albert Goldbeck-Löwen kanssa ja he perustivat sinne tuontiliikkeen. Sodan päätyttyä Bargum palasi vuonna 1919 Suomeen Algolin palvelukseen ja oli Algolin toimitusjohtajana vuodesta 1932 lähtien.
Bargum oli saksalaisen kauppakamarin puheenjohtajana 1930–1934 ja oli mukana saksalaisen hyväntekeväisyysyhdistyksen johdossa.
Ludolf Bargum oli naimisissa Annie Gertrude Cablen kanssa. Heidän poikansa oli opettaja, rehtori, Oy Algol Ab:n toimitusjohtaja ja kauppaneuvos Eric Bargum. Ludolf Bargum kuoli sydänkohtaukseen 65-vuotiaana joulukuussa 1938. Hänet on haudattu Hietaniemen hautausmaalle.
Loren Eiseley

Loren Corey Eiseley (3. syyskuuta 1907 Lincoln, Nebraska – 9. heinäkuuta 1977 Philadelphia, Pennsylvania) oli yhdysvaltalainen antropologi, toimittaja, filosofi ja luontokirjailija.
Eiseley opiskeli Nebraskan yliopistossa englantia sekä geologiaa ja antropologiaa. Hän väitteli filosofian tohtoriksi Pennsylvanian yliopistossa 1937, väitöksen nimi oli Three Indices of Quaternary Time and Their Bearing Upon Pre-History: a Critique. Samana vuonna hän ryhtyi opettamaan Kansasin yliopistossa. Toisen maailmansodan aikana Eiseley opetti Kansasissa anatomiaa reserviläisille. 1944 hänet nimitettiin sosiologian ja antropologian osaston johtoon Ohion Oberlin Collegeen. 1947 hän palasi Pennsylvanian yliopistoon antropologian osaston johtoon. 1949 hänet valittiin American Institute of Human Paleontology -järjestön johtoon. Vuosina 1959–1961 Eiseley toimi Pennsylvanian yliopiston johtotehtävissä, ja 1961 yliopisto perusti erityisen johtajan viran häntä varten.
Eiseley oli kuollessaan antropologian ja tieteenhistorian Benjamin Franklin -professori sekä Pennsylvanian yliopiston museon Varhaisihmisosaston kuraattori. Kahdenkymmenen vuoden aikana hänelle oli myönnetty kaikkiaan 36 kunnianosoitusta, ja hän oli yliopiston kunnioitetuin jäsen Benjamin Franklinin jälkeen.
Eiseley oli erittäin tuottelias kirjoittaja. Tieteellisten artikkelien ja teosten lisäksi hän kirjoitti runoja ja kaunokirjallisuutta sekä filosofisia tekstejä.
Pääteokset

Charles Darwin (1956) W.H. Freeman
The Immense Journey (1957) Vintage Books, Random House
Darwin's Century (1958) Doubleday
The Firmament of Time (1960) Atheneum
The Man Who Saw Through Time (1973) Scribner
The Mind as Nature (1962) Harper and Row
Man, Time, and Prophecy (1966) Harcourt, Brace & World
The Unexpected Universe (1969) Harcourt, Brace and World
The Invisible Pyramid: A Naturalist Analyses the Rocket Century (1971) Devin-Adair Pub.
The Night Country: Reflections of a Bone-Hunting Man (1971) Scribner
Another Kind of Autumn (1977) Scribner
The Star Thrower (1978) Times Books, Random House
Darwin and the Mysterious Mr. X: New Light on the Evolutionists (1979) E.P. Dutton
The Lost Notebooks of Loren Eiseley, Kenneth Heuer (toim.) (1987) Little Brown & Co.
How Flowers Changed the World, kuvitus Gerald Ackerman (1996) Random House.
Druk Air

| Druk Air |
| --- | --- |

 IATA: KB  –  ICAO: DRK 
Kutsukoodi:  ROYAL BHUTAN
Perustettu:  1981
Laivaston koko:  2
Kohteiden määrä:  8
Tunnuslause:  Kingdom in the sky
Solmukohdat:   Paron kansainvälinen lentoasema
Emoyhtiö:  Druk Holding and Investments Limited
Kotipaikka:   Paro, Bhutan
Avainhenkilö(t):  Tandin Jamso (Operointivastaava)
Yhtiön sivut:  www.drukair.com.bt
Druk Air (dzongkhaksi འབྲུག་མཁའ་འགྲུལ་ལས་འཛིན‎) (IATA: KB, ICAO: DRK, kutsukoodi: ROYAL BHUTAN) on Bhutanin kansallinen lentoyhtiö, joka on perustettu 5. huhtikuuta 1981. Yhtiön solmukohtana toimii Paron kansainvälinen lentoasema.
Druk Airin laivastoon kuuluu mm. kolme Airbus A319-115 -tyyppistä matkustajakonetta. Yhtiö lentää seitsemään kohteeseen.
Historia

Druk Air aloitti toimintansa 14. tammikuuta 1983 18-paikkaisella Dornier 228-200:lla. Alkuun reittilentoja tehtiin Parosta Kolkataan ja Dhakaan.
Reittilennot BAe 146-100:lla alkoivat marraskuussa 1988, ja samalla lisättiin reitit Parosta New Delhiin, Bangkokiin ja Katmanduun. Ensimmäiset lennot Airbus A319:llä alkoivat lokakuussa 2004.
Druk Air oli pitkään ainoa bhutanilainen lentoyhtiö, kunnes yksityinen Bhutan Airlines perustettiin vuonna 2011.
Bhutanin hallitus omistaa Druk Airin kokonaan.
Kohteet

Druk Air lentää kahdeksaan kohteeseen Aasiassa.
| --- | --- |
  Bangladesh Dhaka – Zian kansainvälinen lentoasema   Bhutan Paro – Paro Airport Solmukohta   Intia Delhi – Indira Gandhin kansainvälinen lentoasema  Gaya – Gayan kansainvälinen lentoasema  Kalkutta – Netaji Subhas Chandra Bosen kansainvälinen lentoasema  Siliguri – Bagdogran kansainvälinen lentoasema:   Nepal Kathmandu – Tribhuvan kansainvälinen lentoasema   Thaimaa Bangkok – Suvarnabhumin kansainvälinen lentoasema
Laivasto

| Konetyyppi | Laivastossa | Huomioita |
| --- | --- | --- |
| Airbus A319-115 | 3 |  |
| Airbus A320neo | 1 |  |
| ATR-72-600 | 1 |  |
| Yhteensä: | 2 |  |
Laivaston keski-ikä joulukuussa 2022 on 10 vuotta.
Aiheesta muualla

Kuvia tai muita tiedostoja aiheesta Druk Air Wikimedia Commonsissa
Viralliset kotisivut
Druk Airin Airbus A319-155 Paron kansainvälisellä lentoasemalla.
Lotta Hamari

| Lotta Hamari> Kansanedustaja |
| --- | --- |
 14.9.2023 –  
Ryhmä/puolue:  Suomen Sosialidemokraattinen Puolue
Vaalipiiri:  Pirkanmaan vaalipiiri
Henkilötiedot
Syntynyt: 1985 (ikä 38–39)
Kansalaisuus:  Suomi
Asuinpaikka:  Hämeenkyrö
Ammatti:  tutkija
Lapset:  2
Tiedot
Puolue:  SDP
Koulutus:  fysioterapeutti ja terveystieteiden tohtori
Aiheesta muualla
Kotisivu
Anna Lotta Hamari (o.s. Kauhanen, s. 1985) on suomalainen kansanedustaja. Hän pääsi eduskuntavaaleissa 2023 varasijalle 2 675 äänellä Pirkanmaan vaalipiiristä. Koulutukseltaan Hamari on terveystieteiden tohtori ja hän on työskennellyt aiemmin fysioterapeuttina sekä Hoitotyön tutkimussäätiön tutkijana. Hamarilla on kaksi lasta. Hamari nousi eduskuntaan Sanna Marinin saadessa eron.
Hamari on pelannut koripalloa SM-tasolla. Hän voitti BC Nokiassa SM-kultaa kaudella 2004–2005.
Ludmila da Silva

| Mitalit | Mitalit | Mitalit |  |
| --- | --- | --- | --- |
|  Ludmila da Silva |  Ludmila da Silva |  Ludmila da Silva |  |
Maa:   Brasilia
|  Olympialaiset  |  Olympialaiset  |  Olympialaiset  |  |
|  Hopeaa | Pariisi 2024 | Jalkapallo |  |
Ludmila da Silva, taiteilijanimeltään Ludmila (s. 1. joulukuuta 1994) on brasilialainen jalkapalloilija. Hän on pelipaikaltaan hyökkääjä. Hän on pelannut Brasilian naisten maajoukkueessa vuoden 2019 MM-kilpailujen päättyessä 16 maaottelua ja tehnyt niissä yhden maalin. Ensimmäisen naisten maaottelunsa hän pelasi vuonna 2017.
Ludmila on pelannut espanjalaisseura Atlético Madridissa vuodesta 2017.
Lerøy Seafood Group

| Lerøy Seafood Group |
| --- | --- |

Yritysmuoto:  julkinen osakeyhtiö (allmennaksjeselskap)
Osake:  OSE: LSG
Toimitusjohtaja:  Henning Kolbjorn Beltestad
Puheenjohtaja:  Helge Singelstad
Kotipaikka:  Thormohlens gate 51 B, Bergen 5006, Norja 
Toimiala:  elintarviketuotanto
Tuotteet:  kala ja kalajalosteet
Kotisivu:  www.leroyseafood.com
Infobox OKNimi-testi OK: 
Lerøy Seafood Group on norjalainen elintarvikealan yritys, eräs maailman suurimmista kaloja elintarvikkeiksi tuottavista yhtiöistä. Yhtiön kotipaikka on Bergen. Lerøyn osake on noteerattu vuodesta 2002 lähtien Oslon pörssissä.
Yrtyksen toiminta jakautuu kolmeen liiketoiminta-alueeseen: The Wild Catch -segmentti sisältää sekä Havfisk AS:n ja Norway Seafoods Group AS:n liiketoiminnot; The Farming -segmentti lohen, taimenen ja muiden kalojen kasvatuksen; ja The VAP, Sales & Distribution -segmentti vastaa erityisesti lohen ja taimenen jalostamisesta asiakastuotteiksi. Yhtiöllä on kalanjalostuksen tuotanto- ja pakkaamotoimintaa Norjassa, Ruotsissa, Tanskassa, Suomessa, Ranskassa, Alankomaissa, Portugalissa, Espanjassa, Italiassa, Turkissa ja Shetlandinsaarilla.
Käännös suomeksi
Laulutyrannit

| Laulutyrannit |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Tityrat Tityridae
Suku::  Laulutyrannit Laniocera  Lesson, 1841
Katso myös
   Laulutyrannit Wikispeciesissä   Laulutyrannit Commonsissa 
Infobox OKNimi-testi OK: 
Laulutyrannit (Laniocera) on tityrojen heimoon kuuluva varpuslintusuku. Aikaisemmin suku luettiin kuuluvaksi kotingoihin. Laulutyranneihin kuuluu BirdLifen mukaan kaksi lajia.
Laulutyranneihin (Laniocera) kuuluvia lajeja

Ruostelaulutyranni (Laniocera rufescens)
Tuhkalaulutyranni (Laniocera hypopyrra)
Aiheesta muualla

ITIS: Laniocera (englanniksi)
ZipcodeZoo: Laniocera (englanniksi)
Lohja (albumi)

| Lohja Patrik |
| --- | --- | --- |

Studioalbumin tiedot
 Julkaistu: 30. huhtikuuta 2020
 Tuottaja(t): Jonas Olsson Juho Raja Joonas Parkkonen Topi Kilpinen
 Kesto: 29.04
 Levy-yhtiö: Universal Music
Singlet albumilta Lohja
 ”Älä tuu suolaa” Julkaistu: 1. marraskuuta 2019  ”Kivunpoistaja” Julkaistu: 3. huhtikuuta 2020
Lohja on vuoden 2018 Idols-laulukilpailun voittaneen Patrik Blombergin 30. huhtikuuta 2020 julkaistu esikoisalbumi.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Älä tuu suolaa | Jonas Olsson, Juho Raja | 2.29 |  |  |  |  |  |  |
| 2. | Naamiaiset | Joonas Parkkonen, Kaisa Korhonen | 2.41 |  |  |  |  |  |  |
| 3. | Vitun köyhät | Olsson, Raja, Topi Latukka | 3.46 |  |  |  |  |  |  |
| 4. | Kiinni | Parkkonen, Raja | 2.34 |  |  |  |  |  |  |
| 5. | Paperitehdas | Parkkonen, Korhonen | 2.43 |  |  |  |  |  |  |
| 6. | Ystävä | Parkkonen, Raja | 3.02 |  |  |  |  |  |  |
| 7. | Kaunotar ja kulkuri | Parkkonen, Korhonen, Latukka | 3.01 |  |  |  |  |  |  |
| 8. | Kivunpoistaja | Olsson, Korhonen, Latukka | 3.00 |  |  |  |  |  |  |
| 9. | Keskari | Topi Kilpinen, Latukka | 2.33 |  |  |  |  |  |  |
| 10. | Kylkiasentoon | Parkkonen, Raja, Korhonen, Kilpinen | 3.10 |  |  |  |  |  |  |
Luccan katedraali

| Luccan katedraali |
| --- | --- |

Sijainti:  Lucca, Italia
Koordinaatit:  43°50′26.5″N, 10°30′21″E
Tyylisuunta:  goottilainen, romaaninen
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Luccan katedraali (myös Luccan tuomiokirkko; ital. Duomo di Lucca, Cattedrale di San Martino) on katolinen katedraali Italian Luccassa.
Kirkko on pyhitetty Pyhälle Martinukselle. Kirkko on Luccan arkkihiippakunnan keskuspaikka. Kirkon rakentaminen alkoi vuonna 1063 piispa Anselmon aikana ja vihittiin käyttöön vuonna 1070. Alkuperäisestä rakennuksesta ovat jäljellä enää kellotorni ja apsis. Kirkon sisätila rakennettiin uudelleen goottilaiseen tyyliin 1300- ja 1400-luvuilla. Kirkon julkisivu on vuodelta 1204.
Aiheesta muualla

Kuvia tai muita tiedostoja aiheesta Luccan katedraali Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Lucca Cathedral
Käännös suomeksi
Emily Swallow

| Emily Swallow |
| --- | --- |

Henkilötiedot
Koko nimi:  Emily Rebecca Swallow
Syntynyt: 18. joulukuuta 1979 (ikä 44) Washington, Yhdysvallat
Kansalaisuus:   Yhdysvallat
Ammatti:  näyttelijä
Aiheesta muualla
IMDb
Emily Rebecca Swallow (s. 18. joulukuuta 1979, Washington, Yhdysvallat) on yhdysvaltalainen näyttelijä. Hän on näytellyt esimerkiksi televisiosarjoissa Mentalist, Supernatural, Castlevania ja The Mandalorian. Hän on näytellyt myös teatterissa monissa William Shakespearen näytelmissä.
Koulutus

Swallow suoritti kandidaatintutkinnon (Bachelor of Arts) Lähi-idän tutkimuksessa Virginian yliopistossa. Myöhemmin hän suoritti maisterintutkinnon (Master of Fine Arts) näyttelemisessä New Yorkin yliopistossa.
Filmografia > Televisiosarjat

| Vuodet | Suomenkielinen nimi | Alkuperäinen nimi | Roolihahmo |
| --- | --- | --- | --- |
| 2006 | Unelmien pelikenttä | Guiding Light | Regina |
| 2007 | Flight of the Conchords | Flight of the Conchords | Becky |
| 2009 | Näkijä | Medium | Erica Duvall |
| 2009 | NCIS Rikostutkijat | NCIS | Darlene Kelp |
| 2009–2010 | Southland | Southland | Dina Clarke |
| 2011 | Good Wife | Good Wife | Mandy Cox |
| 2011 | Ringer | Ringer | Etsivä Elizabeth Saldana |
| 2013 | Monday Mornings | Monday Mornings | Tohtori Michelle Robidaux |
| 2013 | Rizzoli & Isles | Rizzoli & Isles | Elizabeth Keating |
| 2013–2014 | Mentalist | The Mentalist | Agentti Kim Fischer |
| 2015 | Beauty and the Beast | Beauty and the Beast | Belinda Zalman |
| 2015–2020 | Supernatural | Supernatural | Amara |
| 2016 | How to Get Away with Murder | How to Get Away with Murder | Lisa Cameron |
| 2017–2021 | Castlevania | Castlevania | Lisa Tepes |
| 2019 | Bull | Bull | Audrey Valdez |
| 2019 | Holmes NYC | Holmes NYC | Bree Novacek |
| 2019–2023 | The Mandalorian | The Mandalorian | Aseseppä |
| 2022 | The Book of Boba Fett | The Book of Boba Fett | Aseseppä |
Filmografia > Videopelit

| Vuosi | Videopeli | Roolihahmo |
| --- | --- | --- |
| 2020 | The Last of Us Part II | Emily |
Aiheesta muualla

Emily Swallow Internet Movie Databasessa. (englanniksi)
Leopoldo O’Donnell
Aiheesta muualla

Kuvia tai muita tiedostoja aiheesta Leopoldo O’Donnell Wikimedia Commonsissa
Lihaa ja rakkautta

| Hypnoosi / Lihaa ja rakkautta |
| --- | --- |

Kirjailija:  Jouko Turkka
Kansitaiteilija:  Jaakko Ollikainen
Kieli:  suomi
Genre:  näytelmä
Kustantaja:  Otava
Julkaistu:  1987
Sivumäärä:  163 s.
ISBN:  951-1-09218-9
Löydä lisää kirjojaKirjallisuuden teemasivulta
Lihaa ja rakkautta on Jouko Turkan kirjoittama näytelmä. Näytelmä kertoo, kuinka suomalaisista juopoista tehdään Ruotsissa makkaraa.
Näytelmä sai kantaesityksensä Kött och kärlek -nimellä Göteborgin kaupunginteatterissa 18. huhtikuuta 1986. Näytelmässä esiintyivät muun muassa Elvin Dahlgren, Anders Janson ja Carina Boberg. Kirsikka Moring kuvaili näytelmän manaavan esiin kaikki pimeyden voimat; siihen on kirjattu kaikki mahdolliset rikoslehtien sivuilta löytyvät murhaamisen mallit. Moringin mukaan osa näyttelijöistä hallitsi turkkalaisen psykoosinäyttelemisen upeasti, osa ei, ja heikommasta päästä nähtiin enemmän kramppista vääntelyä kuin salatun alitajunnan pyörteistä paljastusta. Turkan kertoman mukaan ohjaamista häiritsi, että ruotsalaiset näyttelijät pahoittavat mielensä herkästi ja että karjumista pidetään outona, ja Palmen murha esti harjoittelemisen kokonaan. Ensi-illan jälkeen Turkan väitetään lyöneen kukkapuskalla näytelmän naisnäyttelijätärtä, mikä aiheutti kohun sekä Ruotsissa että Suomessa.
Tampereen Ylioppilasteatteri esitti näytelmän suomeksi vuonna 1995. Näytelmä esitettiin Tampere-talon pienessä salissa ja sen ohjasi Untamo Lepola.
Näytelmän teksti on julkaistu suomeksi vuonna 1987 yhteisniteenä Hypnoosin kanssa. Teoksessa Turkka myöntää, että näytelmästä näkyy, että hänen ainoa tavoitteensa oli oman erinomaisuutensa esittäminen. Kaija Valkosen mukaan ruotsalaisten kriitikoiden sekavana pitämä näytelmä pysyy tekstimuodossa kurissa, kun siinä kerrotaan, kuka kenenkin valepuvussa kenenkin äänellä kenenkin repliikkejä kulloinkin lausuu.
Dahomeyn kuningaskunta

Dahomeyn kuningaskunta noin vuonna 1894.
Dahomeyn kuningaskunta (myös Danxome, Danxomè, Danhome, Danhomè ja Fon) oli 1600-luvulla perustettu kuningaskunta Afrikassa, nykyisen Beninin valtion alueella. Se menetti itsenäisyytensä 1800-luvulla, kun Ranskan Senegalissa olleet joukot valtasivat sen ja liittivät osaksi Ranskan Länsi-Afrikkaa.
Dahomeyn kuningaskunnan laajeneminen alkoi 1700-luvulla, jolloin siitä tuli alueen sotilaallinen voimavaltio. Eurooppalaisia kiehtoivat uutiset sen paikallisista tavoista, kuten naisista koostuneesta armeijasta, Dahomeyn amatsoneista.
Historia > Synty

Dahomeyn kuningaskunnan synty liittyy suullisen tiedon mukaan seutua hallinneen fon-dynastian perimäriitoihin. Tarinan mukaan alueen suuren kuningaskunnan Alladan kaksi kilpailevaa prinssiä esittivät vaatimuksia hallitsemiseensa 1600-luvun alussa. Huegbon kaupungissa he sopivat, että toinen menee etelään, jonne hän myöhemmin perusti Porto-Novon kuningaskunnan. Toinen prinssi Dogbari meni pohjoiseen Abomeyn tasangolle. Hänen poikansa Dokonu sai luvan asettua asumaan Huawen seudulle, jossa hallitsi kuningaskuntien liittouman päällikkö Guedevi.
1700-luvulta peräisin olevan tarinan mukaan Dokonu vaati lisää maata Abomeyn seudulta paikalliselta päälliköltä nimeltä Dan. Silloin Dan kysyi fon-päälliköltä:
”Enkö ole jo antanut sinulle niin paljon maata, ja sinä pyydät vain lisää? Täytyykö minun avata vatsani, jotta voisit rakentaa siihen talosi?”
Dokonu vastasi seivästämällä Danin kpatin-keihäällä ja rakentamalla palatsin hänen paljastuneiden sisälmystensä päälle. Näin vallananastaja ja tuleva kuningas julisti, että hänen kuningaskuntansa pysyisi ikuisesti ”Danin vatsassa”. Valtakunta sai nimensä tästä: Dan on uhri, xo tarkoittaa vatsaa ja me on sisällä fonin kielen murteen fongben mukaan, jota puhuttiin Dahomeyssa.
Danin tappaminen merkitsi kumousta perinteisessä ja paikallisessa Länsi-Afrikan kansojen hallitsemisen politiikassa. Ensimmäisenä saapunut ei saanut enää kaikkia oikeuksia itselleen.  Myöhemmin kuningas Agaja marssi joukkonsa kanssa etelään ja valloitti Alladan ja Huedan kuningaskunnat. Näin Alladan ylivoima kukistettiin ja Dahomeysta tuli transatlanttisen orjakaupan eräs merkittävistä pelureista.
Uudempi tutkimus on kuitenkin kumonnut tarinan perimätiedon. Palatsin rakentaminen Danin vatsan päälle on nähty pikemminkin tarinankerrontana, jossa halutaan vaimentaa muut fon-kuningaskunnan johtoaseman varjoon jääneet ja korostaa Dahomeyn valtakunnan roolia tuhon ja rakentamisen nimissä.
Dahomeyn kuningaskunta oli aja-kansan alaryhmän fonien valtakunta, joka sijaitsi nykyisen Beninin tasavallan alueella. Dahomeyn kuningaskunta tuli voimakkaaksi 1700-luvulla yhdistyneen Abomeyn kuningaskunnan takia, jonka samannimisestä pääkaupungista tuli Dahomeyn pääkaupunki. Sen naapureiden kanssa Abomey alkoi saavuttaa vaikutusvaltaa 1600-luvulla itsensä nimittäneen kuninkaan Wegbajan (noin. 1645 – 1680) johdolla. Hänen hallintoajallaan jotkut fon-kansan jäsenet alkoivat kutsua itseään dahomeylaisiksi. Seuraavina vuosina Dahomeysta tuli rikas välittämällä siepattuja ihmisiä eurooppalaisille sen vallan kasvaessa ja kuningaskunnan laajetessa.